Diari Oficial de la Generalitat Valenciana


Sumari del DOGV 4875, del 03-11-2004 (2004/11446)

ORDRE de 27 d'octubre de 2004, de la Conselleria d'Economia, Hisenda i Ocupació, per la qual es convoquen subvencions públiques destinades a la realització d'accions complementàries i d'acompanyament a la formació, en desplegament del Reial Decret 1.046/2003, d'1 d'agost, pel qual es regula el Subsistema de Formació Professional Contínua.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4875

Data del DOGV
:   03-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11794


Data del document
:   27-10-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * ajuda pública
    * suport econòmic
    * formació professional
    * reciclatge professional
    * ajuda a les empreses

ORDRE de 27 d'octubre de 2004, de la Conselleria d'Economia, Hisenda i Ocupació, per la qual es convoquen subvencions públiques destinades a la realització d'accions complementàries i d'acompanyament a la formació, en desplegament del Reial Decret 1.046/2003, d'1 d'agost, pel qual es regula el Subsistema de Formació Professional Contínua. [2004/11711]
  
El Pla Valencià de Formació Professional estableix que la formació professional contínua ha de contribuir a l'adquisició de nous coneixements i al reciclatge permanent per a així aconseguir una major promoció i integració social dels treballadors i una major competitivitat de les empreses de la Comunitat Valenciana. Aquest objectiu es pretén aconseguir amb el concurs i la responsabilitat compartida de l'administració i els agents socials, i la col·laboració entre empreses i institucions de formació.
  
La present Ordre desenvolupa allò que s'ha previst sobre accions complementàries i d'acompanyament per a la formació de treballadors en el Reial Decret 1.046/2003, d'1 d'agost (BOE núm. 219, de 12 de setembre), i en l'Ordre TAS/2.782/2004, de 30 de juliol (BOE núm. 197, de 16 d'agost), i estableix el procediment perquè el Servici Valencià d'Ocupació i Formació convoque subvencions destinades a les organitzacions i entitats previstes en ella.
  
En virtut de tot això, i fent ús de les facultats que em confereix la Llei 5/1983, de 30 de desembre, de Govern Valencià, i el Decret 112/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, consultat el Consell Valencià de Formació Professional
  
ORDENE
  
Article 1. Objecte de la present norma
  
1. La present ordre té com a objecte regular la convocatòria d'ajudes, en l'àmbit de la Comunitat Valenciana, per a la concessió de les subvencions públiques destinades a accions complementàries i d'acompanyament a la formació, en desplegament del Reial Decret 1.046/2003, d'1 d'agost, pel qual es regula el Subsistema de Formació Professional Contínua, i de l'Ordre TAS/2.782/2004, de 30 de juliol, per la qual s'estableixen les bases reguladores de la concessió de subvencions publiques destinades a la realització de les accions complementàries i d'acompanyament a la formació.
  
2. La gestió de les ajudes previstes en la present ordre correspondrà al Servici Valencià d'Ocupació i Formació (en endavant SERVEF).
  
Article 2. Definició i objectius específics
  
1. S'entén per tipus d'accions complementàries i d'acompanyament les definides en l'Ordre TAS/2.782/2004, en l'apartat segon.
  
2. A més dels objectius específics descrits en l'apartat quart de l'Ordre TAS/2.782/2004, les accions complementàries i d'acompanyament a la formació contínua que es realitzen a l'empara d'aquesta ordre contribuiran, en l'àmbit territorial de la Comunitat Valenciana:
  
- Al desenvolupament dels aspectes de la Formació Contínua continguts en el Pla Valencià de Formació Professional.
  
- Al desenvolupament d'accions d'investigació i de ferramentes innovadores.
  
- Al coneixement del sistema productiu de la Comunitat Valenciana i les seues relacions amb els sistemes de formació existents, especialment amb el de formació contínua.
  
- A l'anàlisi dels actuals procediments de millora de la qualificació dels treballadors i les seues perspectives de futur.
  
- A l'impacte de l'aprenentatge al llarg de la vida sobre la competitivitat de les empreses i el benestar personal o col·lectiu.
  
- A l'anàlisi de les competències professionals dels treballadors tant de caràcter sectorial com intersectorial.
  
Article 3. Finançament de les accions complementàries i d'acompanyament a la formació
  
Les accions complementàries i d'acompanyament a la formació regulades en aquesta ordre es finançaran per un import màxim de 1.591.930 euros, cofinançats per Fons Social Europeu i a càrrec del subprograma pressupostari 322.52, línia T5643000, inclòs en el pressupost del SERVEF per al present exercici.
  
Article 4. Entitats beneficiàries i límits de participació
  
1. Podran ser beneficiàries de les subvencions regulades en la present Ordre les empreses, les entitats o les organitzacions radicades a la Comunitat Valenciana que reunisquen les condicions descrites en l'apartat seté de l'Ordre TAS/2.782/2004, i que tot observant les bases i criteris establits, s'ajusten a les accions finançables i als requisits que regula la present convocatòria.
  
2. Aquelles entitats que no tingueren acreditada una plantilla mitjana del menys cinc treballadors no podran sol·licitar més d'una acció en aquesta convocatòria.
  
En tot cas, una mateixa entitat no podrà ser sol·licitant de més de dues accions.
  
L'incompliment de qualsevol d'aquestos límits implicarà, per al sol·licitant que els haja superat, la denegació del projecte o dels projectes que hagen sigut sol·licitats en últim lloc. Si els projectes tingueren la mateixa data de presentació, es denegarà el projecte o els projectes registrats en últim lloc.
  
S'entendrà per plantilla mitjana d'una entitat als efectes d'aquesta convocatòria, la mitjana del nombre de treballadors assalariats que cotitzen a la Seguretat Social pel concepte de formació professional, en el període de gener i febrer de 2004.
  
3. L'entitat sol·licitant haurà d'acreditar experiència en la realització de treballs, semblants o relacionats amb el proposat, així com haver realitzat en els tres últims anys un volum de negoci o haver-hi disposat d'un pressupost no inferior a 300.000 euros.
  
4. Amb independència del nombre de projectes en què actue com a sol·licitant, una mateixa entitat no podrà proposar la seua col·laboració com a participant en més de quatre sol·licituds en aquesta convocatòria. L'incompliment d'aquest límit implicarà la denegació del projecte o dels projectes que hagen sigut sol·licitats en últim lloc. Si els projectes tingueren la mateixa data de presentació, es denegarà el projecte o projectes registrats en últim lloc.
  
Als efectes d'aquesta limitació, no s'hi tindran en compte aquelles entitats la participació de les quals es limite a les jornades de difusió del projecte ni les entitats que participen en la negociació col·lectiva de l'àmbit sectorial que puga ser objecte d'anàlisi o d'estudi en qualsevol de les accions finançables de la present convocatòria.
  
Article 5. Accions finançables
  
Les accions finançables que es realitzaran són les que apareixen en l'annex I de la present convocatòria, de conformitat amb la tipologia d'accions de l'apartat tercer de l'Ordre TAS/2.782/2004.
  
Article 6. Jornades tècniques de difusió dels productes finals
  
Els projectes podran incloure la celebració d'una jornada tècnica que tinga com a objecte la difusió dels seus productes finals, així com la generació de propostes, alternatives i suggeriments sobre els resultats d'aquells.
  
Els projectes que incloguen la celebració d'una jornada tècnica de difusió hauran de comprometre'n la realització en la sol·licitud, d'acord amb les prescripcions tècniques que es publiquen en la pàgina web del SERVEF.
  
Durant la celebració de les jornades de difusió, les entitats que desenvolupen el projecte hauran de presentar la metodologia, els resultats i el producte final a les empreses, entitats i personal tècnic relacionats amb la temàtica i l'àmbit de l'acció.
  
Article 7. Sol·licituds
  
1. Cada sol·licitud haurà de contenir una sola acció de les previstes en l'annex I d'aquesta convocatòria i s'adreçarà a la directora general del SERVEF, d'acord amb el model normalitzat que podrà obtenir-se a través de la pàgina web del SERVEF (www.servef.es).
  
Aquestes sol·licituds podran presentar-se en els registres i oficines del SERVEF, així com en tots aquells a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. A la sol·licitud haurà d'acompanyar-se la documentació descrita en l'article 8.
  
3. El termini de presentació de sol·licituds serà de 15 dies naturals a partir de l'endemà de la publicació de la present convocatòria en el Diari Oficial de la Generalitat Valenciana, d'acord amb el 48.4 de la Llei 30/1992, de 26 de novembre.
  
Article 8. Documentació
  
1. L'entitat, junt amb la sol·licitud, haurà d'incloure:
  
A) Documentació administrativa:
  
a) Poder suficient en dret que acredite les facultats de representació del firmant de la sol·licitud per a actuar en nom de la persona jurídica sol·licitant.
  
b) Fotocòpia de la targeta d'identificació de l'entitat i del document d'identitat de la persona que actua en nom i representació de la persona jurídica sol·licitant.
  
c) Fotocòpia dels estatuts legalitzats com cal.
  
d) Documents acreditatius de la inscripció de l'entitat en el registre administratiu corresponent i de reunir els requisits establits per a ser entitat beneficiària de la subvenció que sol·licita.
  
e) Declaració de no trobar-se sotmés en alguna de les circumstàncies establides en l'article 13, apartats 2 i 3, de la Llei 38/2003 de 17 de novembre, General de Subvencions, que impedeixen obtenir la condició de beneficiari.
  
f) En el cas que l'entitat sol·licite la realització de més d'una acció prevista en l'annex a la present Ordre, haurà d'aportar les liquidacions d'assegurances socials (TC1 i TC2) corresponents a gener i febrer de 2004.
  
g) Dades de domiciliació bancària segons model normalitzat facilitat a aquest efecte (fitxa de manteniment de tercers).
  
h) Documentació acreditativa de trobar-se al corrent de les obligacions tributàries i amb la Seguretat Social, de conformitat amb el que disposa l'Ordre de 30 de maig de 1996, de la Conselleria d'Economia i Hisenda (DOGV núm. 2.775), la validesa de la qual haurà d'estendre's a la data d'acabament del termini de presentació de sol·licituds. Entre aquesta documentació, i només amb respecte de la que corresponga a l'Agència Estatal Tributària, haurà d'aportar-se autorització expressa al SERVEF per a demanar davant de l'Agència Estatal de l'administració Tributària les dades tributàries expressives d'estar al corrent en el compliment de les obligacions fiscals, mitjançant l'emplenament del corresponent model normalitzat. En el supòsit de falta d'autorització, caldrà presentar un certificat d'estar al corrent de les obligacions tributàries, la validesa del qual haurà d'estendre's a la data d'acabament del termini de presentació de sol·licituds.
  
i) En el cas que els documents corresponents als apartats a), b), c), d) i e) ja estigueren en poder de l'administració, el sol·licitant podrà acollir-se al que estableix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, sempre que s'hi faça constar la data i l'òrgan o dependència en què van ser presentats i que no hagen transcorregut més de cinc anys des de l'acabament del procediment a què corresponguen.
  
B) Annex a la sol·licitud i annexos de col·laboració si és el cas, d'acord amb els models normalitzats.
  
C) Descripció del projecte d'acord amb el model normalitzat.
  
2. En la pàgina web del SERVEF es publicaran els models normalitzats tant de la sol·licitud i els annexos com de la descripció del projecte i la documentació tècnica corresponent a aquesta convocatòria que inclourà:
  
- Normes d'execució de l'acció.
  
- Prescripcions tècniques.
  
- Descripció del projecte.
  
- Criteris de valoració de les sol·licituds.
  
- Productes que cal presentar en finalitzar l'acció.
  
- Instruccions de realització de les jornades tècniques de difusió.
  
Article 9. Valoració tècnica
  
1. La Direcció General de Formació i Qualificació Professional del SERVEF procedirà a la valoració dels projectes d'accions complementàries i d'acompanyament a la formació, tenint en compte els criteris següents:
  
a) Adequació del projecte a les exigències tècniques de les distintes accions subvencionables. Aquest apartat tindrà un pes de 60 punts en la valoració final
  
b) Capacitat acreditada per a desenvolupar el projecte presentat, tenint en compte per a això experiències anteriors i els mitjans personals i materials posats a disposició per a l'execució del projecte. Aquest apartat tindrà un pes de 25 punts en la valoració final.
  
c) Pressupost del projecte, tenint en compte que l'import màxim per acció serà de 50.000 €. En el cas d'incloure la celebració d'una jornada de difusió, el límit serà de 55.000 €. Aquest apartat tindrà un pes de 15 punts en la valoració final.
  
El desenvolupament d'aquestos criteris es publicarà en la pàgina web del SERVEF.
  
Article 10. Càlcul de la subvenció
  
Una vegada ordenades les sol·licituds en funció de la seua valoració tècnica, la subvenció que s'atorgarà a cada acció es calcularà tenint en compte el cost calculat de les activitats i dels conceptes sol·licitats, el nombre de projectes que calga finançar i els costos màxims per a cadascuna d'elles.
  
Si es detectaren fases, activitats o apartats de costos no elegibles, es descomptaran del pressupost sol·licitat per a calcular la subvenció del projecte.
  
Als efectes d'aquesta convocatòria, es consideraran costos finançables els costos directes i els costos associats, arreplegats en l'annex de l'Ordre TAS/2.782/2004, de 30 de juliol.
  
En el cas que dues o mes propostes per al desenvolupament de la mateixa acció obtinguen la mateixa valoració tècnica total, se'n seleccionarà la que haja sol·licitat menor finançament, i si aquesta fora igual, la que haja obtingut major puntuació en el segon bloc de valoració.
  
Article 11. Proposta de resolució
  
1. Els resultats de la valoració del projecte seran sotmesos a informe d'una comissió de treball, d'acord amb el que preveu l'article 16 del Decret 155/2000, de 17 d'octubre, pel qual es regula el Consell Valencià de Formació Professional.
  
La Direcció General de Formació i Qualificació Professional, a la vista de l'expedient i de l'informe de la Comissió de Treball, formularà proposta de resolució, motivada com cal.
  
Amb la publicació prèvia en el Diari Oficial de la Generalitat Valenciana, es comunicarà i farà públic a través de la pàgina web del SERVEF la llista de propostes favorables, tant aquelles en què coincideix l'import sol·licitat amb el proposat, com aquelles en què l'import proposat és inferior, perquè les entitats, en el termini màxim de 10 dies naturals, puguen efectuar al·legacions.
  
2. Quan l'import proposat coincidisca amb el sol·licitat, els beneficiaris hauran de comunicar la que l'accepten en aquell termini. En cas contrari s'entendrà que desisteixen de la sol·licitud i es podrà proposar el finançament del projecte de la mateixa acció que li seguisca en puntuació.
  
Quan l'import de la proposta de finançament acceptat siga inferior al que apareix en la sol·licitud presentada, si el beneficiari preveu algun canvi en les condicions de desenvolupament del projecte respecte d'allò indicat en la sol·licitud, podrà reformular-lo i comunicar les modificacions previstes a la Direcció General de Formació i Qualificació Professional.
  
Article 12. Resolució
  
1. A la vista de la proposta de resolució definitiva, la directora general del SERVEF, o l'òrgan en què delegue, resoldrà el procediment.
  
El termini màxim per a resoldre i notificar la resolució del procediment no podrà excedir de quatre mesos, comptats des de la data de publicació de la present Ordre. Si transcorregut tal termini no s'haguera dictat una resolució, la sol·licitud podrà entendre's desestimada per silenci administratiu, de conformitat amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, en la redacció de la Llei 44/1999, de 13 de gener, en relació amb el que disposa l'article 55 de la Llei 9/2001 de 27 de desembre, de Mesures Fiscals, de Gestió administrativa i d'Organització de la Generalitat Valenciana, i això sense perjuí que subsistisca l'obligació legal de resoldre sobre la sol·licitud presentada.
  
2. Les resolucions dictades per la directora general del SERVEF a l'empara de la present Ordre esgoten la via administrativa, i contra elles podrà interposar-s'hi un recurs contenciós administratiu en el termini de dos mesos, comptats des de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant d'aquest mateix òrgan en el termini d'un mes, computat en els termes ja dits, segons allò disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs que es considere procedent.
  
Article 13. Pagament de la subvenció
  
Una vegada dictada la resolució de concessió, es podrà anticipar, amb la presentació prèvia d'un aval a favor de la Generalitat Valenciana en la forma legalment prevista, fins al 75% de la subvenció concedida a l'entitat beneficiària.
  
Article 14. Obligacions del beneficiari
  
Sense perjuí de les obligacions establides en la present Ordre i en l'article 14 de la Llei 38/2003, de 17 de novembre, General de Subvencions, són obligacions dels beneficiaris les contingudes en l'apartat quinzé de l'Ordre TAS/2.782/2004, de 30 de juliol, per la qual s'estableixen les bases reguladores de la concessió de subvencions publiques destinades a la realització de les accions complementàries i d'acompanyament a la formació, en desplegament del Reial Decret 1.046/2003, d'1 d'agost, pel qual es regula el Subsistema de Formació Professional.
  
Article 15. Termini de realització de les accions
  
Les accions podran realitzar-se des de la firma de la resolució d'aprovació fins al 31 de maig de 2005.
  
Article 16. Despeses subvencionables i justificació de costos
  
El beneficiari haurà de justificar els costos en què haja incorregut en l'execució de les accions complementàries i d'acompanyament a la formació, d'acord amb el que estableix l'apartat desseté de l'Ordre TAS/2.782/2004, de 30 de juliol.
  
Article 17. Liquidació econòmica de les subvencions
  
1. Per a procedir a la liquidació final de la subvenció, el beneficiari haurà d'emplenar i remetre al SERVEF, dins del termini màxim d'un mes després de l'acabament del projecte, sempre abans del 30 de juny de 2005, i d'acord amb els models normalitzats:
  
a) Productes finals íntegres, d'acord amb el que disposa el projecte aprovat.
  
b) Documentació justificativa dels costos relatius a l'execució del projecte.
  
c) Justificant d'haver ingressat l'import corresponent a la diferència entre la quantitat justificada i la rebuda en concepte de bestreta, si és el cas.
  
2. Quan no s'haguera presentat la documentació justificativa a què es refereix el punt un anterior, o la documentació presentada fóra insuficient per a considerar correctament justificada la subvenció concedida, la directora general del SERVEF, o l'òrgan en què delegue, determinarà la quantitat que ha de reintegrar el beneficiari, responent al principi de proporcionalitat en funció dels costos justificats i l'execució certificada, i informarà els beneficiaris de les insuficiències observades perquè en el termini de 15 dies siguen esmenades.
  
Transcorregut el termini indicat en el paràgraf anterior sense que s'haguera presentat documentació o si la documentació aportada no esmena les insuficiències detectades, la directora general del SERVEF, o l'òrgan en què delegue, dictarà l'acord d'iniciació del procediment de reintegrament, de conformitat amb el que estableixen els articles 30.8 i 37 de la Llei 38/2003, de 17 de novembre, General de Subvencions, tot això sense perjudici de la normativa aplicable en matèria d'informació i sancions.
  
Article 18. Seguiment, control i avaluació
  
El SERVEF, amb el suport tècnic que amb aquest fi puga demanar, realitzarà les actuacions de seguiment, control i avaluació dels projectes subvencionats, a fi de comprovar el desenvolupament i verificar el compliment de les condicions i els requisits establits en aquesta ordre, d'acord amb el que estableixen els apartats denové i vinté de l'Ordre TAS/2.782/2004, de 30 de juliol.
  
Disposicions finals
  
Primera
  
Per a allò no previst en aquesta ordre s'aplicarà l'Ordre TAS/2.782/2004, de 30 de juliol (BOE núm. 197, de 16 d'agost).
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Es faculta la directora general del SERVEF per a dictar totes les instruccions que siguen necessàries per al desenvolupament i l'execució del que disposa la present ordre.
  
Quarta
  
Contra el present acte, que posa fi a la via administrativa, podran els interessats interposar-hi un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant aquest mateix òrgan en el termini d'un mes, computat en els termes ja dits, d'acord amb el que disposen pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.
  
València, 27 d'octubre de 2004
  
El conseller d'Economia, Hisenda i Ocupació,
  
GERARDO CAMPS DEVESA
  
ANNEX I
  
1. Disseny d'una metodologia de funcionament per a l'Observatori Professional.
  
2. Planificació, organització i gestió dels centres integrats: experiències i propostes de desenvolupament.
  
3. El paper dels centres integrats de Formació Professional en els àmbits d'informació, orientació, innovació i qualitat del sistema.
  
4. Estudi dels mecanismes de trànsit entre les distintes modalitats de formació professional.
  
5. Disseny de sistemes de gestió del reconeixement de les competències adquirides a través de processos formals i informals d'aprenentatge.
  
6. Anàlisi de les competències fonamentals de comprensió que suporten les habilitats bàsiques per als individus.
  
7. L'aprenentatge de llengües estrangeres en la formació professional contínua: anàlisi de les metodologies existents i influència de la motivació en l'aprenentatge.
  
8. Estudi del catàleg preferencial de competències personals que faciliten la capacitat d'adaptació a un entorn laboral canviant.
  
9. Aprendre a aprendre: anàlisi de les noves capacitats com a autoformació, autogestió del lloc de treball, iniciativa i capacitat emprenedora, treball en equip, resposta a contingències i imprevistos.
  
10. Anàlisi de xarxes territorials de cooperació i intercanvi entre els sistemes formatius i els sectors productius clau de l'economia valenciana.
  
11. Anàlisi dels contractes de formació a la Comunitat Valenciana.
  
12. Estudi de les accions de formació contínua que cal impulsar per a la recuperació d'oficis tradicionals i que tenen una demanda latent d'inserció laboral.
  
13. Elaboració de programes d'informació i de sensibilització sobre les exigències que planteja el canvi econòmic, tecnològic i social a les xicotetes i mitjanes empreses.
  
14. Estudi de la cultura de l'aprenentatge en els distints tipus d'empreses.
  
15. Anàlisi dels processos de flexibilització de la formació contínua per a la seua adaptació a les característiques dels distints sectors productius i de les persones.
  
16. Orientacions bàsiques per a promoure una major igualtat de gènere en la formació professional contínua.
  
17. Estudi dels mecanismes d'informació i orientació professional existents i propostes de millora.
  
18. Anàlisi dels efectes que es deriven d'una integració dels servicis d'informació i orientació professional i educativa.
  
19. Aplicació de les noves tecnologies als sistemes d'informació i orientació professional i educativa.
  
20. La formació dels orientadors professionals i educatius: anàlisi d'experiències concretes i propostes de millora.
  
21. Materials formatius per a orientadors professionals i educatius.
  
22. Estudi dels mecanismes de difusió dels programes de Formació Professional Contínua entre els col·lectius cap als quals van adreçats.
  
23. Estudi de les competències demandades pels nous jaciments d'ocupació i la seua relació amb els programes de Formació Professional Contínua.
  
24. Estudi de les estratègies didàctiques en l'aprenentatge en les persones adultes.
  
25. Anàlisi dels sistemes de reconeixement de competències adquirides a través de l'experiència laboral pels col·lectius amb majors dificultats d'accés al mercat laboral.
  
26. I+D+I en matèria de formació professional: situació actual i propostes de desenvolupament.
  
27. Creació de xarxes d'innovació entre empreses i centres de formació professional.
  
28. Estudi dels sistemes de gestió de la formació professional contínua: propostes de millora.
  
29. Disseny de sistemes de qualitat per als centres de formació professional.
  
30. Anàlisi de la implantació de sistemes de qualitat en els centres finançats amb subvencions públiques.
  
31. Disseny de programes de formació per als gestors dels sistemes de qualitat aplicats a la formació professional.